Årshjul for skolebestyrelsen

**BAGGRUND**

Et årshjul kan være med til at give overblik over skolebestyrelsens arbejde – både for skolebestyrelsen selv og også for de øvrige forældre, som kan få indblik i, hvornår hvilke emner bliver behandlet. Skabelonen er vejledende og kan bruges som inspiration, og den kan derfor revideres efter behov.

Det er vigtigt, at skolebestyrelsen herudover drøfter, hvilke øvrige emner bestyrelsen eventuelt også vil fokusere på.

I skemaet på næste side fremgår både emner og tilgængeligheden af data i Københavns Kommune, der ligeledes kan gøres til genstand for drøftelse i skolebestyrelsen. De tilgængelige data der her er oplistet, er tænkt som en mulighed for at kvalificere skolebestyrelsens drøftelser af udvalgte emner. Det er således ikke meningen at al data skal drøftes, men at skolebestyrelsen kan vælge at lægge en drøftelse om f.eks. elevernes trivsel på det tidspunkt af året, hvor man kan se at der i kommunen foreligger data om elevernes trivsel.

Årshjul med oversigt over emner, der vedrører skolebestyrelsesarbejdet

Nedenfor følger årshjul med oversigt over emner og løbende tilgængeligt data, som skolebestyrelsen kan anvende i sin planlægning. Emner med understregning angiver, at emnet er obligatorisk for skolebestyrelsen at behandle begrundet i Folkeskoleloven eller lokalpolitiske beslutninger i Københavns Kommune.

|  |  |  |  |  |
| --- | --- | --- | --- | --- |
| **År** | **Emner til skolebestyrelsesarbejdet**  **(Baggrund)** | **Skolebestyrelsens kompetence**  **(Formål)** | **Tilgængelig data i kommunen** | **Kommentarer/andet** |
| August | Konstituering af skolebestyrelsen (i valgår). | Beslutning om hvem der skal være formand og næstformand | Elevfravær (SAS VA) | Politikere i Børne og Ungdomsudvalget går i gang med budgetforhandlinger for det kommende år |
| Planlægning af møder med kontaktforældre, forældre og forældreråd | Dialog med forældregruppen for at sikre input til bestyrelsesarbejdet og på at forældrene kan følge med i bestyrelsens beslutninger |
| September | Skolelederen afholder tre årlige kvalitetssamtaler med områdechefen. Her drøftes et særligt udvalgt emne og øvrige forhold eller problemstillinger der vedrører skolen | Skolebestyrelsen høres inden eller orienteres efterfølgende om kvalitetssamtalen og hvilke vigtige elementer der har været drøftet. Dette for at der løbende er gensidig forståelse mellem forvaltningen og skolebestyrelsen hvad skolen arbejder hen imod. | Uddannelsesparathedsvurdering 8. klasse (2. vurdering)  Uddannelsesparathedsvurdering 9. klasse (2. vurdering) | Politikere i Børne- og Ungdomsudvalget indgår aftale om det kommende års budget.  Efterårskursus i Skole og Forældre København for forældrevalgte skolebestyrelsesmedlemmer |
| Budgetopfølgning | Bestyrelsen orienteres om skolens forbrug ift. det af skolebestyrelsens vedtagede budget, samt om dette giver anledning til yderligere tiltag. |
| Oktober | Kvalitetsrapporten (drøftelse i skolebestyrelsen oktober-november i ulige år) | Drøftelse af data i kvalitetsrapporten, for at skabe en fælles forståelse af skolens arbejde.  Beslutning om hvorledes skolebestyrelsen forholder sig til data i kvalitetsrapporten.  Bestyrelsen skal lave en udtalelse om kvalitetsrapporten. |  | Dialogmøde mellem det politiske udvalg og skolebestyrelserne i Københavns Kommune |
| Fælles skolebestyrelsesmøde i området. | Planlægning og afholdelse.  Dette er en valgfri opgave, idet der kan være områder, der ikke har fælles skolebestyrelsesmøder i området. |
| November | Skolebestyrelsen skal fastsætte ferieplanen for skoleåret. | Bestyrelsen beslutter en ferieplan for det kommende år for hhv. skolen og KKFO-en. | Folkeskolens prøver (Tilgængelig i BUF)  Trivselsrapport for elever(Tilgængelig i BUF)  Nationale test (Tilgængelig i BUF)  Antal i ungdomsuddannelse 3 og 15 måneder efter 9. klasse (Tilgængelig i BUF)  Grunddistriktsoptag og ud/indsivning (Tilgængelig i BUF) |  |
| Skolebestyrelsen og KKFO-forældreråd aftaler hvilke fælles møder de ønsker at holde. Der skal som minimum afholdes et fælles møde.  Baggrunden er, at KKFO-forældrerådet er tiltrådt, da der afholdes valg senest i oktober. | Det er skolebestyrelsen, der er fælles bestyrelse for KKFO og skole, og fastsætter mål og principper for skolens samlede drift og virke.  KKFO´ens forældreråd er skolebestyrelsens samarbejdspartner og skal høres i alle spørgsmål vedrørende KKFO´ens virksomhed. |
| December |  |  | Socioøkonomisk reference  (Tilgængelig i BUF) |  |
| Januar | Skolebestyrelsen skal orienteres om skolens regnskab | Skolebestyrelsen skal have indblik i og en forståelse for skolens økonomiske resultat. | Udmelding af budget for det kommende år |  |
| Skolebestyrelsen skal godkende skolens budget | Skolebestyrelsen præsenteres for et udkast til budget. På baggrund af en drøftelse af skolens prioriteter vedtaget et eventuelt revideret budget. |
| Februar | Skolelederen afholder tre årlige kvalitetssamtaler med områdechefen. Her drøftes et særligt udvalgt emne og øvrige forhold eller problemstillinger der vedrører skolen | Skolebestyrelsen høres inden eller orienteres efterfølgende om kvalitetssamtalen og hvilke vigtige elementer der har været drøftet. Dette for at der løbende er gensidig forståelse mellem forvaltningen og skolebestyrelsen hvad skolen arbejder hen imod. |  | Forårskursus i Skole og Forældre København for forældrevalgte skolebestyrelsesmedlemmer |
| Skolebestyrelsesvalg (i valgår) | Skolebestyrelsen drøfter proces for skolebestyrelsesvalget som afholdes i juni mhp. at sikre at forældre stiller op til skolebestyrelsen og sikre en høj stemmeprocent til valget. |
| Skolebestyrelsen skal godkende skolens timeplansfordeling | Med afsæt i en vurdering af skolens profil og hvad man som skole særligt vil prioritere, får skolebestyrelsen forelagt et forslag til timefordeling fordelt på klassetrin. På baggrund af drøftelse skal skolebestyrelsen godkende planen. |
| Marts | Input til årsberetningen\* | Skolebestyrelsen giver input til formanden omkring, hvilke emner og problemstillinger som har været vigtige for bestyrelsen det forgangene år | Uddannelsesparathedsvurdering 8. klasse (1. vurdering) | Afgangsprøver, projektopgave og dimission |
| April | Udvalget drøfter skoledistrikter en gang årligt. Her har skolebestyrelserne mulighed for at afgive høringssvar | Skolebestyrelsen forholder sig til om der er forhold vedrørende skoledistriktet som skal indgå i Børne- og ungeudvalgets behandling |  | Dialogmøde mellem det politiske udvalg og skolebestyrelserne i Københavns Kommune |
| Afholdelse af bestyrelsens årsmøde med forældrene | Skolebestyrelsen aflægger beretning om det arbejde der er foregået i bestyrelse det forgangene år og hvilke fokusområder bestyrelsen har for det fremadrettede arbejde. Forældrenes har mulighed for at kommentere beretningen. |
| Maj | Budgetopfølgning | Bestyrelsen orienteres om skolens forbrug ift. det af skolebestyrelsens vedtagende budget, samt om dette giver anledning til yderligere tiltag. | Uddannelsesparathedsvurdering 9. klasse 1. vurdering |  |
| Skolelederen afholder tre årlige kvalitetssamtaler med områdechefen. Her drøftes et særligt udvalgt emne og øvrige forhold eller problemstillinger der vedrører skolen | Skolebestyrelsen høres inden eller orienteres efterfølgende om kvalitetssamtalen og hvilke vigtige elementer der har været drøftet. Dette for at der løbende er gensidig forståelse mellem forvaltningen og skolebestyrelsen hvad skolen arbejder hen imod. |
| Juni | Bestyrelsens mødeplan for det kommende skoleår | Jf. forretningsordenen træffer skolebestyrelsen beslutning om en mødeplan for et år ad gangen, således at alle får reserveret datoer og gives mulighed for at deltage | Måling af medarbejdertrivsel (ulige år) |  |
| Evaluering af bestyrelsens arbejde med fokus på at fastlæggelse prioriteter og fokusområder for det næste skoleår | Skolebestyrelsen skal sætte retning for skolens arbejde. Hvordan er bestyrelsen lykkes med det og er der noget i forhold til bestyrelsens arbejdsform eller arbejdsfokus der skal ændres fremadrettet |
| Juli |  | Sommerferie |  |  |

\*Det kan afvige hvornår på året at skolebestyrelsen afholder årsmøde med aflægning af bestyrelsens beretning.

Supplerende emner til skolebestyrelsens årsplan.

Nedenfor er oplistet principper som skolebestyrelsen jf. loven skal udarbejde, samt forslag til gængse principper som bestyrelser kan arbejde med. Ud over at vedtage principper skal bestyrelsen løbende føre tilsyn hermed.

* Vedtagelse af bestyrelsens forretningsorden (skal)
* Princip for klassedannelse og klassesammenlægning (jf § 44 - elevernes placering i klasser) (skal)
* Princip for elevernes trivsel – herunder Skolens antimobbestrategi (skal)
* Princip for samarbejde mellem skole og hjem og det genside ansvar i samarbejdet (skal) – herunder både det digitale og det relationelle samarbejde
* Princip for skolens arbejde med elevernes udvikling i skolens faglige og sociale fællesskaber (skal)
* Fastsættelse af skolens ordensregler og værdiregelsæt (skal)
* Princip for KKFOéns virksomhed (skal)
* Princip for samarbejde omkring elevernes læring (Underretning af hjemmene om elevernes udbytte af undervisningen jf § 44) (skal)
* Princip for undervisningens organisering, skoledagens længde, understøttende undervisning, holddannelse, udbud af valgfag og specialundervisning (skal)
* Princip for adgang til at opfylde undervisningspligten ved at deltage i den kommunale musikskole eller ved eliteidrætsudøvelse i en idrætsforening (skal)
* Princip for arbejdets fordeling blandt det undervisende personale (skal)
* Princip for fællesarrangementer for eleverne i skoletiden, lejrskoleophold, udsendelse i praktik m.v. (skal)
* Princip for samarbejdet mellem skolen og KKFO’en. Skolebestyrelsen skal inddrage forældrerådet i KKFO’en i udarbejdelsen af princippet. (skal)
* Princip for brug af mobiltelefoner (kan)
* Princip for Bring Your Own Device (kan)
* Princip for elevrådet, elevernes indflydelse og medbestemmelse (kan)
* Princip for røgfri skole (kommunal skal)
* Princip for skolebestyrelsens kommunikation med forældre (kan)

Derudover kan det for skolebestyrelsen være relevant at blive orienteret om:

* En årlig status på antal lærere, pædagoger og elever
* En årlig status på medarbejderens trivsel
* Status på elevernes fravær
* Status på antal indskrevne elever i 0. klasse, samt procentsats for udsivning.

Derudover skal skolebestyrelserne på almenskolerne årligt drøfte inklusionsopgaven. Ledelsen skal fremlægge, hvorledes ressourcerne til opgaven er prioriteret. Dette fremgår i henhold til Børne- og Ungdomsudvalgets mål for inkluderende fællesskaber i strategien Vores Børn – Fælles Ansvar.